PMIndiaData/PMIndiaSum huggingface dataset:
ബാലിയിൽ  ജി-20 ഉച്ചകോടിക്കിടെ സിംഗപ്പൂർ പ്രധാനമന്ത്രിയുമായി പ്രധാനമന്ത്രി കൂടിക്കാഴ്ച നടത്തി

പ്രധാനമന്ത്രി ശ്രീ നരേന്ദ്ര മോദി സിംഗപ്പൂർ പ്രധാനമന്ത്രി .ശ്രീ. ലീ സിയാൻ ലൂങ്ങുമായി ഇന്ന് ബാലിയിൽ ജി-20 ഉച്ചകോടിക്കിടെ കൂടിക്കാഴ്ച്ച നടത്തി. കഴിഞ്ഞ വർഷം റോമിൽ നടന്ന ജി-20 ഉച്ചകോടിക്കിടെ പ്രധാനമന്ത്രി ലീയുമായുള്ള കൂടിക്കാഴ്ച അദ്ദേഹം അനുസ്മരിച്ചു. ഇന്ത്യയും സിംഗപ്പൂരും തമ്മിലുള്ള ശക്തമായ തന്ത്രപരമായ പങ്കാളിത്തവും 2022 സെപ്തംബറിൽ ന്യൂഡൽഹിയിൽ നടന്ന ഇന്ത്യ-സിംഗപ്പൂർ മന്ത്രിതല റൗണ്ട് ടേബിളിന്റെ ഉദ്ഘാടന സമ്മേളനം ഉൾപ്പെടെയുള്ള ഉന്നതതല മന്ത്രിമാരുടെയും സ്ഥാപനപരവുമായ ഇടപെടലുകളും ഇരു പ്രധാനമന്ത്രിമാരും എടുത്തു പറഞ്ഞു. ഫിൻടെക്, പുനരുപയോഗ ഊർജം, നൈപുണ്യ വികസനം, ആരോഗ്യം, ഫാർമസ്യൂട്ടിക്കൽസ് തുടങ്ങിയ മേഖലകളിൽ ഇരു രാജ്യങ്ങളും തമ്മിലുള്ള വ്യാപാര, നിക്ഷേപ ബന്ധം കൂടുതൽ വിപുലീകരിക്കാനുള്ള തങ്ങളുടെ പ്രതിബദ്ധത ഇരു നേതാക്കളും ആവർത്തിച്ചു. ഹരിത സമ്പദ്‌വ്യവസ്ഥ, അടിസ്ഥാനസൗകര്യം ഡിജിറ്റലൈസേഷൻ തുടങ്ങി വിവിധ മേഖലകളിൽ നിക്ഷേപം നടത്താനും ഇന്ത്യയുടെ ദേശീയ അടിസ്ഥാന സൗകര്യ പൈപ്പ്‌ലൈൻ, ആസ്തി പനമാക്കൽ പദ്ധതി , ഗതി ശക്തി പദ്ധതി എന്നിവ പ്രയോജനപ്പെടുത്താനും പ്രധാനമന്ത്രി സിംഗപ്പൂരിനെ ക്ഷണിച്ചു. സമീപകാല ആഗോള-മേഖലാ സംഭവവികാസങ്ങളെക്കുറിച്ചും ഇരു നേതാക്കളും കാഴ്ചപ്പാടുകൾ കൈമാറി. ഇന്ത്യയുടെ ആക്റ്റ് ഈസ്റ്റ് നയത്തിൽ സിംഗപ്പൂരിന്റെ പങ്കിനെയും 2021-2024 വരെയുള്ള ആസിയാൻ-ഇന്ത്യ ബന്ധങ്ങളുടെ കൺട്രി കോ-ഓർഡിനേറ്റർ എന്ന നിലയിലുള്ള പങ്കിനെയും പ്രധാനമന്ത്രി മോദി അഭിനന്ദിച്ചു. ഇന്ത്യ-ആസിയാൻ ബഹുമുഖ സഹകരണം മെച്ചപ്പെടുത്തുന്നതിന് ഒരുമിച്ച് പ്രവർത്തിക്കാനുള്ള തങ്ങളുടെ ആഗ്രഹം ഇരു നേതാക്കളും ആവർത്തിച്ചു. പ്രധാനമന്ത്രി ലീക്ക് ഭാവി ആശംസകൾ അറിയിക്കുകയും അടുത്ത വർഷം നടക്കുന്ന ജി-20 ഉച്ചകോടിക്കായി ഇന്ത്യ സന്ദർശിക്കാൻ ക്ഷണിക്കുകയും ചെയ്തു. –ND–
ഡോ. ശ്യാമപ്രകാശ് മുഖര്‍ജിയുടെ ചരമ വാര്‍ഷിക ദിനത്തില്‍ പ്രധാനമന്ത്രിയുടെ ശ്രദ്ധാഞ്ജലി

ഡോ. ശ്യാമപ്രകാശ് മുഖര്‍ജിക്ക് അദ്ദേഹത്തിന്റെ ചരമ വാര്‍ഷിക ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ശ്രദ്ധാഞ്ജലി അര്‍പ്പിച്ചു. ‘ഡോ. ശ്യാമപ്രകാശ് മുഖര്‍ജിയെ അദ്ദേഹത്തിന്റെ ചരമ വാര്‍ഷിക ദിനത്തിന്റ സ്മരിക്കുന്നു. ഇന്ത്യയ്ക്ക് അദ്ദേഹം നല്‍കിയ അസാധാരണമായ സംഭാവനകള്‍ ഒരിക്കലും മറക്കാവുന്നതല്ല’, പ്രധാനമന്ത്രി പറഞ്ഞു.
യു.പി.എസ്.സിയും മൗറീഷ്യസ് പബ്ലിക് സര്‍വീസ് കമ്മിഷനും

തമ്മിലുള്ള ധാരണാപത്രത്തിന് അംഗീകാരം യൂണിയന്‍ പബ്ലിക് സര്‍വീസ് കമ്മിഷനും(യു.പി.എസ്.സി) മൗറീഷ്യസ് പബ്ലിക് സര്‍വീസ് കമ്മിഷനും തമ്മില്‍ ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. യു.പി.എസ്.സിയും മൗറീഷ്യസ് പബ്ലിക് സര്‍വീസ് കമ്മിഷനും തമ്മിലുള്ള ബന്ധം ഈ ധാരണാപത്രത്തിലൂടെ കൂടുതല്‍ ദൃഢമാകും. നിയമന മേഖലയില്‍ ഇരുസ്ഥാപനങ്ങള്‍ക്കുമുള്ള പരിചയവും വൈവിധ്യവും പങ്കുവയ്ക്കുന്നതിന് ഇത് സൗകര്യമൊരുക്കും. ധാരണാപത്രത്തിലൂടെ ഇരു രാജ്യങ്ങളിലെയും പബ്ലിക് സര്‍വീസ് കമ്മിഷനുകള്‍ തമ്മിലുള്ള സ്ഥാപനപരമായ ബന്ധം വികസിക്കും. മൗറീഷ്യസിലെ പി.എസ്.സിയും യു.പി.എസ്.സിയും തമ്മിലുള്ള സഹകരണത്തിന്റെ വ്യാപ്തി നിര്‍വചിക്കപ്പെടുകയും സഹകരണത്തിന്റെയും കര്‍ത്തവ്യങ്ങളുടെയും മേഖലകള്‍ തീരുമാനിക്കപ്പെടുകയും ചെയ്യുമെന്ന നേട്ടവുമുണ്ട്. താഴെ പറയുന്ന മേഖലകളില്‍ക്കൂടി സഹകരണം സാധ്യമാകുകയും ചെയ്യും. 1) പൊതുസേവന നിയമനങ്ങളിലെയും തെരഞ്ഞെടുക്കലുകളിലെയും പരിചയസമ്പന്നതയും ആധുനിക സമീപനവും കൈമാറ്റം ചെയ്യുക; പ്രത്യേകിച്ച് യു.പി.എസ്.സിയുടെയും പി.എസ്.സിയുടെയും പ്രവര്‍ത്തനത്തില്‍. 2) രഹസ്യസ്വഭാവമില്ലാത്ത ബുക്കുകള്‍, മാനുവലുകള്‍, രേഖകള്‍ എന്നിവ ഉള്‍പ്പെടെയുള്ള വിവരങ്ങളും പരിചയസമ്പന്നതയും കൈമാറുക. 3) എഴുത്തുപരീക്ഷയുടെ തയാറെടുപ്പിലും കമ്പ്യൂട്ടര്‍ അധിഷ്ഠിത നിയമപരീക്ഷയും ഓണ്‍ലൈന്‍ പരീക്ഷയും നടത്തുന്നതിലും വിവരസാങ്കേതികവിദ്യാ രംഗത്തെ വൈദഗ്ധ്യം പങ്കുവയ്ക്കുക. 4) ത്വരിത പരിശോധനയ്ക്കും അപേക്ഷകള്‍ വേഗത്തില്‍ തീര്‍പ്പാക്കുന്നതിനുമുള്ള ഏകജാലക സംവിധാനത്തിലെ പരിചയം പങ്കുവയ്ക്കുക. 5) പതിവു രീതിയിലുള്ള പരീക്ഷാസമ്പ്രദായത്തില്‍ ഉള്‍പ്പെടെ വിവിധ പ്രക്രിയകളിലുള്ള പരിചയസമ്പന്നതയും വൈദഗ്ധ്യവും പങ്കുവയ്ക്കുക. 6) ഇരുകക്ഷികളുടെയും താല്‍പര്യത്തിനനുസരിച്ചുള്ള വിഷയങ്ങളില്‍ കക്ഷികളുടെ സെക്രട്ടേറിയറ്റ്/ആസ്ഥാനം എന്നിവിടങ്ങളില്‍ ഉദ്യോഗസ്ഥര്‍ക്ക് പരിശീലനം നല്‍കുക. 7) അനുവദിച്ചിട്ടുള്ള അധികാരത്തിന്റെ അടിസ്ഥാനത്തില്‍ ഗവണ്‍മെന്റ് ഏജന്‍സികളുടെ നിയമനത്തിന് ആവശ്യമായ കണക്കു പരിശോധനാ പ്രക്രിയകള്‍ക്കും നടപടികള്‍ക്കുമായി സ്വീകരിച്ചിട്ടുള്ള സമ്പ്രദായങ്ങളിലുള്ള പരിചയസമ്പത്തിന്റെ പങ്കുവയ്ക്കല്‍. പശ്ചാത്തലം മുന്‍കാലങ്ങളില്‍ കാനഡ, ഭൂട്ടാന്‍ എന്നീ രാജ്യങ്ങളിലെ പബ്ലിക് സര്‍വീസ് കമ്മിഷനുകളുമായി യു.പി.എസ്.സി. ധാരണാപത്രം ഒപ്പുവച്ചിട്ടുണ്ട്. 2011 മാര്‍ച്ച് 15 മുതല്‍ 2014 മാര്‍ച്ച് 14 വരെയായിരുന്നു കാനഡയുമായുള്ള ധാരണാപത്രം പ്രാബല്യത്തില്‍ ഉണ്ടായിരുന്നത്. 2005 നവംബര്‍ 10നാണ് മുന്നുവര്‍ഷത്തേക്ക് റോയല്‍ ഭൂട്ടാന്‍ സിവില്‍ സര്‍വീസ് കമ്മിഷനുമായി (ആര്‍.സി.എസ്.സി) ധാരണാപത്രം ഒപ്പുവച്ചത്. അത് 2011 സെപ്റ്റംബര്‍ ഒന്‍പതിനു മൂന്നുവര്‍ഷത്തേക്കു കൂടി നീട്ടിയിരുന്നു. അത് 2014 സെപ്റ്റംബര്‍ എട്ടിന് അവസാനിച്ചു. ഈ ധാരണാപത്രങ്ങളുടെ അടിസ്ഥാനത്തില്‍ ഭൂട്ടാനിലെ ആര്‍.സി.എസ്.സി. ഉദ്യോഗസ്ഥര്‍ക്കായി യു.പി.എസ്.സി. പരിശീലന പരിപാടി നടത്തുകയും ബന്ധിപ്പിക്കുകയൂം ചെയ്തിട്ടുണ്ട്. അടുത്തിടെ മൂന്നുവര്‍ഷത്തേക്കായി 2017 മേയ് 29ന് ഭൂട്ടാനിലെ ആര്‍.സി.എസ്.സിയുമായി യു.പി.എസ്.സി. വീണ്ടും ഒരു ധാരണാപത്രം ഒപ്പുവച്ചിട്ടുണ്ട്.
ഗവേഷണ മികവിനും വ്യവസായ-അക്കാദമിക സഹകരണത്തിനും ഊന്നല്‍ നല്‍കിയുള്ള പങ്കാളിത്തത്തിനായുള്ള ഇന്ത്യ-കാനഡ ധാരണാപത്രം സംബന്ധിച്ചു മന്ത്രിസഭ മുമ്പാകെ വിശദീകരിക്കപ്പെട്ടു

2018 ഫെബ്രുവരി 21നു ന്യൂഡെല്‍ഹിയില്‍വെച്ച് ഒപ്പുവെക്കപ്പെട്ട ഇന്ത്യ-കാനഡ ധാരണാപത്രം സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുമ്പാകെ വിശദീകരിക്കപ്പെട്ടു. ഇരു രാഷ്ട്രങ്ങള്‍ക്കും നേട്ടം പകരുന്ന വിധത്തില്‍ ഗവേഷണ മികവിനും വ്യവസായ-അക്കാദമിക സഹകരണത്തിനും ഊന്നല്‍ നല്‍കിയുള്ള പങ്കാളിത്തത്തിനു ലക്ഷ്യമിട്ടുള്ളതാണു ധാരണാപത്രം. പ്രതിഭകളുടെ സഞ്ചാരത്തിലൂടെ സഹകരണത്തിന് ഊര്‍ജം പകരുകയാണു പങ്കാളിത്തത്തിന്റെ അടിത്തറ. ഇന്ത്യയിലെയും കനഡയിലെയും ഗവേഷകര്‍ക്കു ബിരുദ തല അക്കാദമിക ഗവേഷണത്തിനായി സഞ്ചരിക്കുന്നതിനും ഇരുരാജ്യങ്ങള്‍ക്കിടയിലുള്ള വ്യവസായ-അക്കാദമിക സഹകരണത്തിനും ധാരണാപത്രം വഴിയൊരുക്കും. ബിരുദതല അക്കാദമിക ഗവേഷണ സഞ്ചാര പദ്ധതി പ്രകാരം ഇരുരാഷ്ട്രങ്ങും ഉദ്ദേശിക്കുന്നത് മൂന്നു വര്‍ഷത്തിനകം കനേഡിയന്‍ സര്‍വകലാശാലാ ഗവേഷണ ലബോറട്ടറികളില്‍ 12 മുതല്‍ 24 വരെ ആഴ്ച പഠിക്കുന്നതിനായി ഇന്ത്യയിലെ അര്‍ഹമായ സര്‍വകലാശാലകളില്‍ ശാസ്ത്രം, സാങ്കേതികവിദ്യ, എന്‍ജിനീയറിങ്, ഗണിതം എന്നീ വിഷയങ്ങള്‍ പഠിച്ചുവരുന്ന 110 മാസ്റ്റേഴ്‌സ്, പിഎച്ച്.ഡി. ഗവേഷക വിദ്യാര്‍ഥികളെ പിന്‍തുണയ്ക്കാനാണ്. കനേഡിയന്‍ സര്‍വകലാശാകളില്‍ ഗവേഷണം നടത്തുന്ന തുല്യമായ എണ്ണം വിദ്യാര്‍ഥികള്‍ യോഗ്യമായ ഇന്ത്യന്‍ സര്‍വകലാശാലകളിലും 12 മുതല്‍ 24 വരെ ആഴ്ച ഗവേഷണം നടത്തും. വ്യവസായ-അക്കാദമിക സഹകരണം പ്രകാരം കനഡയിലെ 40 മാസ്റ്റേഴ്‌സ്, പിഎച്ച്.ഡി. വിദ്യാര്‍ഥികള്‍ ഇന്ത്യയിലും ഇന്ത്യയിലെ 40 മാസ്റ്റേഴ്‌സ്, പിഎച്ച്.ഡി. വിദ്യാര്‍ഥികള്‍ കനഡയിലും 16 മുതല്‍ 24 വരെ ആഴ്ച വ്യവസായ പങ്കാളികളുമായി ചേര്‍ന്നു ഗവേഷണം നടത്തും. അറിവിന്റെ സൃഷ്ടിക്കും സംയുക്ത ശാസ്ത്ര പ്രസിദ്ധീകരണങ്ങള്‍ക്കും വ്യാവസായിക രംഗത്ത് അനുഭവങ്ങള്‍ നേടുന്നതിനും ഐ.പി. സൃഷ്ടിക്കും സഹകരണം ഗുണകരമാകുമെന്നു പ്രതീക്ഷിക്കപ്പെടുന്നു. ശാസ്ത്രം, സാങ്കേതികവിദ്യ, കണ്ടുപിടിത്തങ്ങള്‍ എന്നീ മേഖലകളില്‍ കനഡയുമായി ദീര്‍ഘകാലമായി നിലനിന്നുവരുന്ന സഹകരണത്തെ ധാരണാപത്രം ശക്തിപ്പെടുത്തും.
ബോഡോ കരാര്‍ ബോഡോ ജനതയ്ക്ക് പുതിയ തുടക്കത്തിന്റെ നാന്ദി കുറിക്കും; അസമിന്റെ ഐക്യവും അഖണ്ഡതയും ശക്തിപ്പെടുത്തും: പ്രധാനമന്ത്രി

അസമിന്റെ സമാധാനത്തിനും വികസനത്തിനും ചരിത്രപരമായ അധ്യായമാണ് ബോഡോ കരാര്‍ എന്ന് പ്രധാനമന്ത്രി ശ്രീ നരേന്ദ്ര മോദി വിശേഷിപ്പിച്ചു. ‘ എല്ലാവര്‍ക്കുമൊപ്പം, എല്ലാവരുടെയും വികസനം, എല്ലാവരുടെയും വിശ്വാസം’ എന്ന മുദ്രാവാക്യവും ‘ഏകഭാരതം-ശ്രേഷ്ഠഭാരതം’ മുദ്രാവാക്യത്തിന്റെ ഊര്‍ജ്ജവുമാണ് ബോഡോ കരാറിനു പ്രചോദനമെന്നും അദ്ദേഹം പറഞ്ഞു. ‘ആദരണീയനായ ബാപ്പുവിനെ ഇന്ത്യ അദ്ദേഹത്തിന്റെ വിയോഗ ദിനത്തില്‍ സ്മരിക്കുമ്പോള്‍ സമാധാനത്തിന്റെയും വികസനത്തിന്റെയും ചരിത്രപരമായ അധ്യായത്തിന് അസം സാക്ഷ്യം വഹിക്കുകയാണ്. അമ്പത് വര്‍ഷത്തെ കാത്തിരിപ്പിനു ശേഷം, നമ്മുടെ ബോഡോ സുഹൃത്തുക്കളുമായി ഉണ്ടാക്കിയ കരാര്‍ പുതിയ ഒരു തുടക്കത്തിന് ഇടയാക്കും. ഇത് അസമിന്റെ ഐക്യം, അഖണ്ഡത എന്നിവയെ ശക്തിപ്പെടുത്തുകയും വികസനം കൊണ്ടുവരികയും തിളക്കമാര്‍ന്ന ഭാവിക്ക് കളമൊരുക്കുകയും ചെയ്യും. ‘ബോഡോ സംഘടകളുമായി ഈ കരാര്‍ ഒപ്പുവച്ചതോടെ ബോഡോ മേഖലകളുടെ വികസനം എന്നത് നമ്മുടെ ഗവണ്‍മെന്റിന്റെ മുന്‍ഗണനയില്‍ പ്രധാനപ്പെട്ടതായി മാറി. 1500 കോടി രൂപയുടെ സമഗ്ര പാക്കേജിന്റെ പ്രവര്‍ത്തനം തുടങ്ങി. ബുദ്ധിമുട്ടില്ലാതെ ആളുകള്‍ക്ക് ജീവിക്കാന്‍ സാധിക്കുക എന്നതും ബോഡോകള്‍ക്ക് ഗവണ്‍മെന്റ് പദ്ധതികളില്‍ നിന്ന് അര്‍ഹമായതെല്ലാം ലഭ്യമാക്കുകയുമാണ് ഞങ്ങളുടെ പ്രധാന ലക്ഷ്യം. അക്രമത്തിന്റെ പാത ഉപേക്ഷിച്ച് വിട്ടുവീഴ്ചയുടെയും ജനാധിപത്യപരവും ഭരണഘടനാപരവുമായ വഴികള്‍ സ്വീകരിച്ചാല്‍ പ്രശ്‌നങ്ങള്‍ക്കു പരിഹാരം സാധ്യമാണ് എന്നതിന്റെ വ്യക്തമായ സന്ദേശമാണ് ബോഡോ സുഹൃത്തുക്കള്‍ സമാധാനത്തിന്റെ പാതയില്‍ നമുക്കൊപ്പം ചേര്‍ന്നതിലൂടെ നല്‍കുന്നത്. ഞാന്‍ എന്റെ ബോഡോ സുഹൃത്തുക്കളെ മുഖ്യധാരയിലേക്ക് സ്വാഗതം ചെയ്യുന്നു. ബോഡോ മേഖലകളുടെ വികസനം ഉറപ്പുവരുത്താന്‍ ഞങ്ങള്‍ പ്രതിജ്ഞാബദ്ധരാണ്. ബാപ്പുവിന്റെ വിയോഗ ദിനമായ ഇന്നാണ് അഞ്ചു പതിറ്റാണ്ട് പഴക്കമുള്ള ബോഡോ പ്രശ്‌നത്തിനു പരിഹാരമാകുന്നത്. ബോഡോ ഗ്രൂപ്പുകളും ഗവണ്‍മെന്റും തമ്മിലുള്ള കരാര്‍ അസമിന്റെ ഐക്യത്തെയും അഖണ്ഡതയെയും ശക്തിപ്പെടുത്തും. അക്രമം ഉപേക്ഷിച്ച് ജനാധിപത്യത്തിന്റെയും ഭരണഘടനയുടെയും പാതയിലേക്കു വന്ന ബോഡോ സുഹൃത്തുക്കളുടെ തീരുമാനത്തെ ഞാന്‍ സ്വാഗതം ചെയ്യുന്നു. അസമിനും രാജ്യത്തെ അക്രമ ബാധിതമായ മറ്റു മേഖലകള്‍ക്കും നമ്മുടെ ബോഡോ സുഹൃത്തുക്കളുമായുള്ള കരാര്‍ ഒരു സന്ദേശമാണ്. അക്രമരഹിതവും ഭയരഹിതവുമായ അന്തരീക്ഷത്തില്‍ മാത്രമേ രാഷ്ട്രത്തിന്റെ വികസനം സാധ്യമാവുകയുള്ളു. ബോഡോ സുഹൃത്തുക്കളുടെ മുഴുവന്‍ ശേഷിയും ഇനി അസമിന്റെ വികസനത്തിനു വേണ്ടി വിനിയോഗിക്കാം എന്നതില്‍ സന്തോഷമുണ്ട്. അസമിലെ മറ്റു സമുദായങ്ങളുടെ താല്‍പര്യങ്ങള്‍ സംരക്ഷിച്ചുകൊണ്ടാണ് ബോഡോ സുഹൃത്തുക്കളുമായി കരാര്‍ ഉണ്ടാക്കിയത്. ഇത് എല്ലാവരുടെയും വിജയമാണ്, ഇത് മാനവികതയുടെ വിജയമാണ്. ‘എല്ലാവര്‍ക്കുമൊപ്പം, എല്ലാവരുടെയും വികസനം, എല്ലാവരുടെയും വിശ്വാസം’ എന്ന മുദ്രാവാക്യത്തിന്റെയും ‘ഏകഭാരതം-ശ്രേഷ്ഠഭാരതം’ മുദ്രാവാക്യത്തിന്റെയും വിജയമാണ് ഇത്. ” ‘ ട്വീറ്റ് പരമ്പരയിലൂടെ പ്രധാനമന്ത്രി പറഞ്ഞു.
ശ്രീ. കുന്ദന്‍ ഷായുടെ നിര്യാണത്തില്‍ പ്രധാനമന്ത്രി അനുശോചിച്ചു

ശ്രീ. കുന്ദന്‍ ഷായുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ശ്രീ. കുന്ദന്‍ ഷായുടെ നിര്യാണം വേദനിപ്പിക്കുന്നു. സാധാരണ മനുഷ്യരുടെ ജീവിതവും സംഘര്‍ഷങ്ങളും ചിത്രീകരിക്കാന്‍ ഹാസ്യവും ആക്ഷേപഹാസ്യവും ഉപയോഗപ്പെടുത്തുന്നതില്‍ പ്രദര്‍ശിപ്പിച്ച പാടവത്തിന് അദ്ദേഹം സ്മരിക്കപ്പെടും. അദ്ദേഹത്തിന്റെ കുടുംബാംഗങ്ങളുടെയും ആരാധകരുടെയും ദുഃഖത്തില്‍ പങ്കു ചേരുന്നു. അദ്ദേഹത്തിന്റെ ആത്മാവിനു ശാന്തി ലഭിക്കട്ടെ.’, പ്രധാനമന്ത്രി പറഞ്ഞു.
2017 ലെ അന്ധര്‍ക്കായുള്ള ടി20 ലോകകപ്പില്‍ പങ്കെടുക്കുന്ന ഏവര്‍ക്കും പ്രധാനമന്ത്രി ആശംസ നേര്‍ന്നു

2017 ലെ അന്ധര്‍ക്കായുള്ള ടി20 ലോകകപ്പ് ക്രിക്കറ്റില്‍ പങ്കെടുക്കുന്ന എല്ലാ ടീം അംഗങ്ങള്‍ക്കും അവരെ സഹായിക്കുന്നവര്‍ക്കും പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. കളിക്കാര്‍ക്കിടയിലെ കായിക മികവ് പ്രകടിപ്പിക്കുന്നതിനും അന്ധര്‍ക്കിടയില്‍ ക്രിക്കറ്റ് പ്രചരിപ്പിക്കുന്നതിനും ടി 20 ലോകകപ്പ് വഴിയൊരുക്കുമെന്ന് പ്രധാനമന്ത്രി പറഞ്ഞു. അന്ധര്‍ക്കായുള്ള ടി 20 ലോകകപ്പിന്റെ ഗീതം https://www.youtube.com/watch?v=Z0EN-zqS530′ ലിങ്കില്‍ ലഭ്യമാണെന്നും അദ്ദേഹം അറിയിച്ചു.
ഗുജറാത്തിലെ ജനങ്ങള്ക്കായി പ്രധാനമന്ത്രി നല്കിയ സന്ദേശത്തിന്റെ മലയാള പരിഭാഷ

ഗുജറാത്തിലെ എന്റെ പ്രിയ സഹോദരീ സഹോദരന്മാരേ. മഹാത്മാ ഗാന്ധിയുടെയും സര്ദാര് പട്ടേലിന്റെയും മണ്ണില് ഇന്നലെ മുതല് ഉയരുന്നത് അക്രമമാര്ഗത്തിലുള്ള സമരരീതിയാണ്….. നമുക്കറിയാം അക്രമം ഒന്നിനും പരിഹാരമല്ലെന്ന്. നാം ഒരുമിച്ച് ഐക്യത്തോടെ മുന്നേറിയാല് മാത്രമേ സംസ്ഥാനത്തിന്റെ വികസനം സാധ്യമാകൂ എന്ന് നാം എപ്പോഴും വിശ്വസിച്ചിരുന്നു. ‘സമാധാനം’ എന്ന ഒറ്റ ഒരു മന്ത്രം മാത്രം ഉരിവിടേണ്ട സാഹചരര്യമാണ് ഇത് എന്നതാണ് എന്റെ സഹോദരി സഹോദരന്മാരോടുള്ള എന്റെ അഭ്യര്ഥന. ഏതൊരു പ്രശ്നവും ചര്ച്ചകളില്ക്കൂടി പരിഹരിക്കാന് കഴിയും. നാമേവരും ജനാധിപത്യത്തിന്റെ പൊരുള് പിന്തുടരണം. ചര്ച്ചകളില് കൂടി പ്രശ്നങ്ങള് പരിഹരിക്കുകയും, ഗുജറാത്തിനെ പുതിയ ഉയരങ്ങളിലേക്കെത്തിക്കുവാന് നാം ഒത്തൊരുമിച്ച് പ്രവര്ത്തിക്കുകയും ചെയ്യണം. ഇത് ഗുജറാത്തിലെ എല്ലാ സഹോദരീ സഹോദരന്മാരോടുമുള്ള എന്റെ വിനീതമായ അഭ്യര്ത്ഥനയാണ്.
ഇന്ത്യക്കും നൈജീരിയക്കും ഇടയിലുള്ള പരിഷ്‌കരിച്ച വിമാന സര്‍വീസ് കരാറിന് മന്ത്രിസഭയുടെ അംഗീകാരം

ഇന്ത്യക്കും നൈജീരിയക്കും ഇടയില്‍ പരിഷ്‌കരിച്ച വിമാന സര്‍വീസ് കരാര്‍ ( എഎസ്എ) ഒപ്പുവച്ചത് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മ്ര്രന്തിസഭാ യോഗം അംഗീകരിച്ചു. മുമ്പത്തെ കരാര്‍ ഒപ്പുവച്ചത് 1978 ജനുവരി 31ന് ആയിരുന്നു. വ്യോമയാന മേഖലയിലെ പുതിയ സംഭവഗതികളുടെ പശ്ചാത്തലത്തിലും ര്ണ്ടു രാജ്യങ്ങള്‍ക്കും ഇടയിലെ വ്യോമ ബന്ധം വികസിപ്പിക്കുക എന്ന ലക്ഷ്യത്തോടെയും അന്താരാഷ്ട്ര സിവില്‍ വ്യോമയാന സംഘടനയുടെ (ഐസിഎഒ) പുതിയ മാതൃക പ്രകാരമാണ് കരാര്‍ പുതുക്കിയത്. ഇന്ത്യക്കും നൈജീരിയയ്ക്കും ഇടയിലുള്ള വ്യോമയാന ബന്ധങ്ങളില്‍ ഒരു പ്രധാന നാഴികക്കല്ലാകുന്ന വിധം അര്‍ത്ഥപൂര്‍ണമാണ് പുതുക്കിയ കരാര്‍. രണ്ട് രാജ്യങ്ങള്‍ക്കുമിടയില്‍ വന്‍തോതിലുള്ള വ്യാപാരം, നിക്ഷേപം,വിനോദ സഞ്ചാരം, സാംസ്‌കാരിക വിനിമയം എന്നിവയ്ക്കുള്ള സാധ്യതകള്‍ ഇന്ത്യക്കും നൈജീരിയയ്ക്കുമുണ്ട്. വിമാന സര്‍വീസ് കരാറിലെ പ്രധാന കാര്യങ്ങള്‍ താഴെപ്പറയുന്നു: 1) രണ്ട് രാജ്യങ്ങള്‍ക്കും ഒന്നോ അതിലധികമോ വിമാന കമ്പനികളെ ചുമതലപ്പെടുത്തി നാമനിര്‍ദേശം ചെയ്യാം. 2) നാമനിര്‍ദേശം ചെയ്ത വിമാന കമ്പനി ഏത് രാജ്യത്തിന്റേതായാലും വിമാന സര്‍വീസിന്റെ പ്രചാരണത്തിനും വിപണനത്തിനും വേണ്ടി മറ്റേ രാജ്യത്തിന്റെ ഭൂപ്രദേശത്ത് ഓഫീസ് സ്ഥാപിക്കാന്‍ അവകാശമുണ്ടായിരിക്കും. 3) പൂര്‍ണമായ 3,4,5 സ്വതന്ത്ര കടത്ത് അവകാശത്തോടുകൂടി ഏത് വിഭാഗം വിമാനത്തിലും പരസ്പരം മറ്റുള്ളവരുടെ ഭൂപ്രദേശത്തിനുള്ളില്‍ ആകെ കാര്‍ഗോ സര്‍വീസിന്റെ എത്രയെണ്ണം വേണമെങ്കിലും പ്രവര്‍ത്തിപ്പിക്കാന്‍ ഇരു പക്ഷങ്ങളും സമ്മതിച്ചു. 4) വാണിജ്യപരമായ പരിഗണനകളെ അടിസ്ഥാനമാക്കി ന്യായമായ തലങ്ങളില്‍ അംഗീകരിച്ച സേവനത്തിനുള്ളില്‍ നിന്നുകൊണ്ട് നിരക്ക് നിശ്ചയിക്കുന്നതിന് നാമനിര്‍ദേശം ചെയ്യപ്പെട്ട വിമാനകമ്പനിക്ക് സ്വാതന്ത്ര്യമുണ്ടായിരിക്കും. 5) അതേ കക്ഷിയുടെയോ മറ്റു കക്ഷിയുടെയോ നാമനിര്‍ദേശം ചെയ്യപ്പെട്ട വാഹകര്‍ക്കൊപ്പം സഹകരണ വിപണന സജ്ജീകരണങ്ങളില്‍ രണ്ടു കക്ഷികളുടെയും നാമനിര്‍ദേശം ചെയ്യപ്പെട്ട വിമാന കമ്പനിക്ക് പ്രവേശിക്കാം. 6) പുതിയ നിബന്ധന പ്രകാരം, റൂട്ട് പട്ടികയില്‍ വ്യക്തമാക്കിയ റൂട്ടുകളില്‍ അങ്ങോട്ടുമിങ്ങോട്ടും ആഴ്ചയില്‍ പരമാവധി 7 സര്‍വീസുകള്‍ നടത്താന്‍ ഇരു പക്ഷത്തെയും അധികാരപ്പെടുത്തിയിരിക്കുന്നു. 7) മേല്‍പ്പറഞ്ഞവയ്ക്ക് പുറമേ പ്രവര്‍ത്തനാനുമതി റദ്ദാക്കിയത് പുന:സ്ഥാപിക്കുന്നതിനും അനുവദിച്ച സര്‍വീസുകളുടെ പ്രവര്‍ത്തന നിയന്ത്രണ തത്വങ്ങള്‍, ഇണങ്ങുന്ന റൂട്ട് നിശ്ചയിക്കല്‍, വാണിജ്യപരമായ അവസരങ്ങള്‍, വ്യോമയാന സുരക്ഷ, വ്യോമയാന ഭദ്രതയുമായി ബന്ധപ്പെട്ട വ്യവസ്ഥകള്‍ തുടങ്ങിയവയും പുതിയ കരാറിലുണ്ട്.
അമേരിക്കന്‍ മുന്‍ പ്രസിഡന്റ് ബരാക്ക് ഒബാമ പ്രധാനമന്ത്രിയുമായി ടെലിഫോണ്‍ സംഭാഷണം നടത്തി

പ്രധാനമന്ത്രി ശ്രീ. നരേന്ദ്ര മോദിയെ ഇന്നലെ വൈകിട്ട് അമേരിക്കന്‍ മുന്‍ പ്രസിഡന്റ് ശ്രീ. ബരാക്ക് ഒബാമ ടെലിഫോണ്‍ ചെയ്തു. കഴിഞ്ഞ ഏതാനും വര്‍ഷങ്ങളില്‍ ഇന്ത്യയും അമേരിക്കയും തമ്മിലുള്ള ബന്ധങ്ങളിലും സഹകരണത്തിലും കൈവരിച്ച സര്‍വ്വതോമുഖമായ നിര്‍ണ്ണായക പുരോഗതി ഇരുനേതാക്കളും അവലോകനം ചെയ്തു. ഇന്ത്യയും അമേരിക്കയും തമ്മിലുള്ള തന്ത്രപ്രധാനമായ സഖ്യം ശക്തിപ്പെടുത്തുന്നതിന് നല്‍കിയ കരുത്തുറ്റ പിന്‍തുണയ്ക്ക് പ്രധാനമന്ത്രി പ്രസിഡന്റ് ഒബാമയെ നന്ദി അറിയിച്ചു. പ്രസിഡന്റ് ഒബാമയുടെ ഭാവി ഉദ്യമങ്ങള്‍ക്ക് പ്രധാനമന്ത്രി ശുഭാശംസകള്‍ നേര്‍ന്നു.
അഡീഷണല്‍ സെക്രട്ടറിമാരുമായും ജോയിന്‍് സെക്രട്ടറിമാരുമായും പ്രധാനമന്ത്രിയുടെ അഞ്ചാമത് ആശയവിനിമയം

കേന്ദ്ര ഗവണ്‍മെന്റിലെ തൊണ്ണൂറിലേറെ അഡീഷണല്‍ സെക്രട്ടറിമാരുമായും ജോയിന്റ് സെക്രട്ടറിമാരുമായും പ്രധാനമന്ത്രി ശ്രീ. നരേന്ദ്ര മോദി വെള്ളിയാഴ്ച കൂടിക്കാഴ്ച നടത്തി. ഇത്തരത്തിലുള്ള അഞ്ചു സംഗമങ്ങളില്‍ അവസാനത്തേതു കൂടിയാണ് ഇത്. ഭരണം, സാമൂഹികക്ഷേമം, ഗോത്രവികസനം, കൃഷി, തോട്ടക്കൃഷി, പരിസ്ഥിതിയും വനങ്ങളും, വിദ്യാഭ്യാസം, പദ്ധതി നടത്തിപ്പ്, നഗരവികസനം, ഗതാഗതം തുടങ്ങിയ മേഖലകളില്‍ തങ്ങള്‍ക്കുള്ള അനുഭവപരിജ്ഞാനം ഉദ്യോഗസ്ഥര്‍ പങ്കുവെച്ചു. ഭരണപ്രക്രിയ ലഘൂകരിക്കുന്നതിനായി പ്രവര്‍ത്തിക്കാന്‍ ഉദ്യോഗസ്ഥരോടു പ്രധാനമന്ത്രി ആഹ്വാനംചെയ്തു. നല്ല രീതിയില്‍ നടപ്പാക്കപ്പെട്ട പദ്ധതികള്‍ മാതൃകയാക്കണമെന്നും അത് വിജയിച്ച മാതൃകകള്‍ പിന്‍തുടരാന്‍ അവസരമൊരുക്കുമെന്നും പ്രധാനമന്ത്രി പറഞ്ഞു. ഇന്ത്യക്ക് അനുകൂലമായുള്ള ആഗോളസാഹചര്യം ഉയര്‍ത്തിക്കാട്ടിയ അദ്ദേഹം, 2022 ആകുമ്പോഴേക്കും പുതിയ ഇന്ത്യ സൃഷ്ടിക്കുന്നതിനുള്ള വ്യക്തമായ ലക്ഷ്യങ്ങളുമായി പ്രവര്‍ത്തിക്കാന്‍ ഉദ്യോഗസ്ഥരോട് ആവശ്യപ്പെട്ടു.
അസിസ്റ്റന്റ് സെക്രട്ടറിമാരുടെ പരിശീലനത്തിന്റെ സമാപന സമ്മേളനത്തില്‍ 2015 ബാച്ചിലെ ഐ.എ.എസ് ഉദ്യോഗസ്ഥര്‍ പ്രധാനമന്ത്രിക്കു മുമ്പാകെ അവതരണങ്ങള്‍ നടത്തി

അസിസ്റ്റന്റ് സെക്രട്ടറിമാരായുള്ള പരിശീലനത്തിന് ശേഷമുള്ള സമാപന ചടങ്ങില്‍ 2015 ബാച്ചിലെ ഐ.എ.എസ് ഉദ്യോഗസ്ഥര്‍ പ്രധാനമന്ത്രിക്കു മുമ്പാകെ ഇന്ന് വിവിധ വിഷയങ്ങളില്‍ അവതരണങ്ങള്‍ നടത്തി. ഭരണത്തെക്കുറിച്ചുള്ള വിവിധ വിഷയങ്ങള്‍ ആസ്പദമാക്കി തിരഞ്ഞെടുത്ത 8 അവതരണങ്ങളാണ് ഉദ്യോഗസ്ഥര്‍ നടത്തിയത്. റോഡപകടങ്ങളില്‍പ്പെടുന്നവര്‍ക്ക് ദ്രുതഗതിയില്‍ സഹായം, വ്യക്തിഗത കാര്‍ബണ്‍ പാദമുദ്രകള്‍ പിന്തുടരല്‍, സാമ്പത്തിക ഉള്‍ച്ചേര്‍ക്കല്‍, ഗ്രാമീണരുടെ വരുമാനം വര്‍ദ്ധിപ്പിക്കല്‍, വസ്തുതകള്‍ ആസ്പദമാക്കിയുള്ള ഗ്രാമീണ ക്ഷേമം, പൈതൃക വിനോദസഞ്ചാരം, റെയില്‍വേ സുരക്ഷ, കേന്ദ്ര സായുധ പൊലീസ് സേനകള്‍ എന്നീ വിഷയങ്ങളിലാണ് അവതരണങ്ങള്‍ നടത്തിയത്. ഏറ്റവും മുതിര്‍ന്ന ഉദ്യോഗസ്ഥരും പുതുതായി സര്‍വീസിലെത്തിയവരും പരസ്പരം ആശയ വിനിമയം നടത്തി ഇത്രയും സമയം ചെലവിട്ടത് ഏറെ അര്‍ത്ഥ പൂര്‍ണമാണെന്ന് പ്രധാനമന്ത്രി പറഞ്ഞു. ഈ ആശയവിനിമങ്ങളില്‍നിന്നുള്ള നല്ല കാര്യങ്ങള്‍ യുവ ഉദ്യോഗസ്ഥര്‍ ഉള്‍ക്കൊള്ളണമെന്ന് പ്രധാനമന്ത്രി പറഞ്ഞു. ജി.എസ്.ടി നടപ്പിലാക്കല്‍, ഡിജിറ്റല്‍ ഇടപാടുകള്‍ പ്രോത്സാഹിപ്പിക്കല്‍, പ്രത്യേകിച്ച് ഭീം ആപ് വഴിയുള്ളത് എന്നീ വിഷയങ്ങളില്‍ ശ്രദ്ധയൂന്നാന്‍ പ്രധാനമന്ത്രി യുവ ഓഫീസര്‍മാരോടാവശ്യപ്പെട്ടു. തങ്ങളുടെ വകുപ്പുകളില്‍ ഗവണ്‍മെന്റിന്റെ ഇ-വിപണി (ജി.ഇ.എം) നടപ്പിലാക്കാന്‍ പ്രധാനമന്ത്രി ഉദ്യോഗസ്ഥരോടാവശ്യപ്പെട്ടു. ഇതു വഴി ഇടനിലക്കാരെ ഒഴിവാക്കാനും ഗവണ്‍മെന്റിന് പണം ലാഭിക്കാനാകുമെന്നും അദ്ദേഹം ചൂണ്ടിക്കാട്ടി. വെളിയിട വിസര്‍ജ്ജന വിമുക്ത പരിപാടിയുടെ ലക്ഷ്യങ്ങള്‍, ഗ്രാമീണ വൈദ്യുതീകരണം എന്നീ ഉദാഹരണങ്ങള്‍ ചൂണ്ടിക്കാട്ടിയ പ്രധാനമന്ത്രി നിശ്ചിത ലക്ഷ്യത്തിന്റെ നൂറു ശതമാനവും കൈവരിക്കാനായി പ്രയത്‌നിക്കാന്‍ ഉദ്യോഗസ്ഥരോട് ആവശ്യപ്പെട്ടു. 2022 ഓടെ, സ്വാതന്ത്ര്യസമരസേനാനികളുടെ സ്വപ്‌നത്തിലെ ഇന്ത്യ കെട്ടിപ്പടുക്കാനായി യത്‌നിക്കാന്‍ പ്രധാനമന്ത്രി ഉദ്യോഗസ്ഥരോടാവശ്യപ്പെട്ടു. എളിയ ചുറ്റുപാടുകളില്‍ നിന്ന് ഉയര്‍ന്നുവന്ന ഉദ്യോഗസ്ഥര്‍ വിദ്യാര്‍ത്ഥികളെ കാണുകയും അവരെ പ്രചോദിപ്പിക്കുകയും ചെയ്യണമെന്ന് പ്രധാനമന്ത്രി ആവശ്യപ്പെട്ടു. ആശയവിനിമയം അനുകമ്പയിലേക്ക് നയിക്കുന്നു- പ്രധാനമന്ത്രി കൂട്ടിച്ചേര്‍ത്തു. രാഷ്ട്രത്തിന്റെയും പൗരന്‍മാരുടെയും പുരോഗതിയാണ് ഇന്ന് ഉദ്യോഗസ്ഥരുടെ മുഖ്യ ലക്ഷ്യമെന്ന് പ്രധാനമന്ത്രി വ്യക്തമാക്കി. പോകുന്നിടത്തെല്ലാം ടീമുകള്‍ രൂപീകരിക്കാനും ഒത്തൊരുമയോടെ പ്രവര്‍ത്തിക്കാനും പ്രധാനമന്ത്രി ഉദ്യോഗസ്ഥരെ ആഹ്വാനം ചെയ്തു.
സി.ആര്‍.പി.എഫ് ഉദ്യോഗസ്ഥർക്ക്  82-ാം “റെയ്‌സിംഗ് ഡേ” ആശംസകൾ നേർന്ന് പ്രധാനമന്ത്രി

പ്രധാനമന്ത്രി ശ്രീ നരേന്ദ്രമോദി സി.ആര്‍.പി.എഫ് ഉദ്യോഗസ്ഥർക്ക് 82-ാം “റെയ്‌സിംഗ് ഡേ” ആശംസകൾ നേർന്നു. ” എല്ലാ സി.ആര്‍.പി.എഫ് ഉദ്യോഗസ്ഥർക്കും 82-ാം റെയ്‌സിംഗ് ഡേ ആശംസകൾ. നമ്മുടെ രാജ്യത്തെ സുരക്ഷിതമായി സൂക്ഷിക്കുന്നതില്‍ സി.ആര്‍.പി.എഫ് മുന്‍പന്തിയിലുണ്ട്. സേനയുടെ ധീരതയും പ്രൊഫഷണലിസവും വ്യാപകമായി അംഗീകരിക്കപ്പെടുന്നതുമാണ്. വരും വര്‍ഷങ്ങളില്‍ സി.ആര്‍.പി.എഫ് ഇതിലും ഉയരങ്ങള്‍ നേടട്ടെ” ഒരു ട്വീറ്റില്‍ പ്രധാനമന്ത്രി പറഞ്ഞു.
ഇന്റര്‍സ്‌റ്റേറ്റ് കൗണ്‍സില്‍ യോഗത്തില്‍ പ്രധാനമന്ത്രി നടത്തിയ പ്രസ്താവന

ഇന്റര്‍‌സ്റ്റേറ്റ് കൗണ്‍സില്‍ യോഗത്തില്‍ അഭിപ്രായങ്ങള്‍ മുന്നോട്ടുവെക്കുകയും വീക്ഷണങ്ങള്‍ ഉയര്‍ത്തുകയും ചെയ്ത മുഖ്യമന്ത്രിമാര്‍ക്കും ലെഫ്റ്റനന്റ് ഗവര്‍ണര്‍മാര്‍ക്കും പ്രധാനമന്ത്രി ശ്രീ. നരേന്ദ്ര മോദി നന്ദി അറിയിച്ചു. പൂഞ്ചി കമ്മീഷന്റെ ശുപാര്‍ശകളെക്കുറിച്ചു വിശദീകരിക്കവേ ഇന്നത്തെ ചര്‍ച്ചകള്‍ നല്ലൊരു തുടക്കമായതായി പ്രധാനമന്ത്രി ചൂണ്ടിക്കാട്ടി. ഈ വിഷയത്തില്‍ ചര്‍ച്ച തുടരുമെന്നും സമവായത്തിലെത്താന്‍ സാധിക്കുന്നതോടെ അവ നടപ്പാക്കുന്നതിനുള്ള നടപടിക്കു തുടക്കമിടുമെന്നും അദ്ദേഹം പറഞ്ഞു. സദ്ഭരണവും സുതാര്യതയും ഉറപ്പാക്കുന്നതിനുള്ള ഉപാധിയായി ആധാറിന് ഏറെക്കുറെ പൂര്‍ണമായ സ്വീകാര്യത ലഭിച്ചതില്‍ പ്രധാനമന്ത്രി സന്തോഷം പ്രകടിപ്പിച്ചു. ആധാര്‍ ഏര്‍പ്പെടുത്തിയതു നിമിത്തം പൊതുഖജനാവിനു ഗണ്യമായ നേട്ടമുണ്ടായെന്ന് അദ്ദേഹം വ്യക്തമാക്കി. എത്ര നേട്ടമുണ്ടാക്കിയെന്ന വിവരം ഓരോ സംസ്ഥാനത്തുനിന്നും ശേഖരിക്കാന്‍ മുതിര്‍ന്ന കേന്ദ്ര ഗവണ്‍മെന്റ് ജീവനക്കാര്‍ക്കു നിര്‍ദേശം നല്‍കി. എല്ലാ പോസ്റ്റ് ഓഫീസുകളും പെയ്‌മെന്റ് ബാങ്കുകളായി അംഗീകരിക്കപ്പെട്ടിട്ടുണ്ടെന്നും നേരിട്ടുള്ള ആനുകൂല്യവിതരണത്തിന്റെ കാര്യത്തില്‍ ഇതു വലിയ സഹായമായിരിക്കുമെന്നും പ്രധാനമന്ത്രി പറഞ്ഞു. വിദ്യഭ്യാസത്തെക്കുറിച്ചു വ്യക്തമാക്കവേ, വിദ്യാഭ്യാസരംഗം വികസിപ്പിച്ചാല്‍ മാത്രം പോരെന്നും മേന്മ വര്‍ധിപ്പിക്കുന്നതിനു പ്രാധാന്യം കല്‍പിക്കണമെന്നും ശ്രീ. നരേന്ദ്ര മോദി ചൂണ്ടിക്കാട്ടി. വിദ്യാഭ്യാസത്തിലെ മേന്മക്കുറവു പരിഹരിക്കാന്‍ സാങ്കേതികവിദ്യ ഉപയോഗപ്പെടുത്താവുന്നതാണെന്നും പ്രധാനമന്ത്രി പറഞ്ഞു. ക്രമസമാധാനത്തെക്കുറിച്ചു പരാമര്‍ശിച്ച അദ്ദേഹം, ലോകത്താകമാനം ഇപ്പോഴെന്താണു സംഭവിച്ചുകൊണ്ടിരിക്കുന്നതെന്നത് അവഗണിക്കാന്‍ കേന്ദ്ര, സംസ്ഥാന ഗവണ്‍മെന്റുകള്‍ക്കു സാധിക്കില്ലെന്നു ചൂണ്ടിക്കാട്ടി. ഇക്കാര്യത്തില്‍ രാഷ്ട്രീയം മാറ്റാവെച്ചു രാഷ്ട്രസുരക്ഷയ്ക്കു പ്രാധാന്യം കല്‍പിക്കാന്‍ ബന്ധപ്പെട്ട എല്ലാവരും തയ്യാറാകണമെന്നു പ്രധാനമന്ത്രി ആവശ്യപ്പെട്ടു. സംസ്ഥാന പൊലീസ് ഡയറക്ടര്‍ ജനറല്‍മാരുമായി ത്രിദിനസമ്മേളനത്തില്‍ സംവദിച്ചിരുന്നുവെന്നത് ഓര്‍മിപ്പിച്ച അദ്ദേഹം, ആ സമ്മേളനത്തില്‍ കൈക്കൊണ്ട തീരുമാനങ്ങള്‍ നടപ്പാക്കാന്‍ മുഖ്യമന്ത്രിമാരോട് ആഹ്വാനം ചെയ്തു. പൊലീസ് സേനയുടെ സാന്നിധ്യം പ്രകടമാക്കേണ്ടത് അനിവാര്യമാണെന്നു ചൂണ്ടിക്കാട്ടുകയും കുറ്റകൃത്യങ്ങളെ നിയന്ത്രിക്കുന്നതില്‍ സി.സി.ടിവിക്കുള്ള പ്രാധാന്യം ഉയര്‍ത്തിക്കാട്ടുകയും ചെയ്തു. സ്വകാര്യ സി.സി.ടിവികള്‍ പോലും ഇക്കാര്യത്തില്‍ സഹായകമാണെന്ന് അദ്ദേഹം വ്യക്തമാക്കി. നിയമവിരുദ്ധ പ്രവര്‍ത്തനങ്ങള്‍ തടയാന്‍ സംസ്ഥാനങ്ങള്‍ക്കിടയിലുള്ള ഏകോപനത്തിന്റെ പ്രസക്തിയും പ്രധാനമന്ത്രി ചൂണ്ടിക്കാട്ടി. മുഖ്യമന്ത്രിമാരും ലെഫ്റ്റനന്റ് ഗവര്‍ണര്‍മാരും മുന്നോട്ടുവെച്ച അഭിപ്രായങ്ങളെല്ലാം ശ്രദ്ധാപൂര്‍വം പരിശോധിക്കുമെന്നും അദ്ദേഹം പറഞ്ഞു.
പ്രധാനമന്ത്രി അമേഠിയില്‍ ഇന്‍ഡോ-റഷ്യന്‍ റൈഫിള്‍സ് പ്രൈവറ്റ് ലിമിറ്റഡ് സംയുക്ത സംരംഭം രാഷ്ട്രത്തിനു സമര്‍പ്പിച്ചു

പ്രധാനമന്ത്രി ശ്രീ. നരേന്ദ്ര മോദി ഉത്തര്‍പ്രദേശിലെ അമേഠിയിലെ കൗഹര്‍ സന്ദര്‍ശിച്ചു. കലാഷ്‌നിക്കോവ് അസോല്‍ട്ട് റൈഫിള്‍ ഉല്‍പാദിപ്പിക്കുന്നതിനായുള്ള സംയുക്ത സംരംഭമായ ഇന്‍ഡോ-റഷ്യന്‍ റൈഫിള്‍സ് പ്രൈവറ്റ് ലിമിറ്റഡ് അദ്ദേഹം രാഷ്ട്രത്തിനു സമര്‍പ്പിച്ചു. അമേഠിയില്‍ പ്രധാനമന്ത്രി വിവിധ വികസന പദ്ധതികളുടെ ഉദ്ഘാടനവും തറക്കല്ലിടലും നിര്‍വഹിച്ചു. പ്രതിരോധ മന്ത്രി നിര്‍മല സീതാരാമന്‍ വായിച്ച, തന്റെ സന്ദേശത്തില്‍ റഷ്യന്‍ പ്രസിഡന്റ് വ്‌ളാദിമിര്‍ പുടിന്‍ പറഞ്ഞു: 'പുതിയ സംയുക്ത സംരംഭത്തില്‍ ലോകപ്രശസ്തമായ കലാഷ്‌നിക്കോവ് അസോള്‍ട്ട് റൈഫിള്‍സിന്റെ ഏറ്റവും പുതിയ 200 പരമ്പര ഉല്‍പാദിപ്പിക്കപ്പെടുകയും ഉല്‍പാദനം പൂര്‍ണമായും പ്രാദേശികവല്‍ക്കരിക്കപ്പെടുകയും ചെയ്യും. ഇതോടെ, ഈ വിഭാഗം ചെറുകിട ആയുധങ്ങള്‍ വേണമെന്ന ദേശീയ സുരക്ഷാ ഏജന്‍സികളുടെ ആവശ്യകത റഷ്യന്‍ സാങ്കേതിക വിദ്യകള്‍ ഉപയോഗപ്പെടുത്തി നിറവേറ്റാന്‍ ഇന്ത്യക്കു സാധിക്കും.' പൊതുയോഗത്തെ അഭിസംബോധന ചെയ്യവേ പ്രധാനമന്ത്രി പങ്കാളിത്തത്തിനു പ്രസിഡന്റ് പുടിനു നന്ദി പറഞ്ഞു. അമേഠിയിലെ ഈ കേന്ദ്രത്തില്‍നിന്നു ലക്ഷക്കണക്കിനു റൈഫിളുകള്‍ നിര്‍മിക്കുമെന്നും ഇതു നമ്മുടെ സുരക്ഷാ ഏജന്‍സികളുടെ കരുത്തു വര്‍ധിപ്പിക്കുമെന്നും അദ്ദേഹം വ്യക്തമാക്കി. ഈ പദ്ധതി ഏറെ വൈകിപ്പോയെന്നു പ്രധാനമന്ത്രി പറഞ്ഞു. നമ്മുടെ സൈനികര്‍ക്ക് ആധുനിക റൈഫിളുകള്‍ ലഭ്യമാക്കാന്‍ വൈകുന്നതു ഫലത്തില്‍ നമ്മുടെ സൈനികരോടുള്ള അനീതിയാണെന്നും അദ്ദേഹം പറഞ്ഞു. വെടിയുണ്ട ഏല്‍ക്കാത്ത ജാക്കറ്റുകള്‍ വേണമെന്ന് 2009ല്‍ ആവശ്യമുയര്‍ന്നിട്ടും 2014 വരെ അവ വാങ്ങാന്‍ നടപടി ഉണ്ടായില്ലെന്നു പ്രധാനമന്ത്രി ഓര്‍മിപ്പിച്ചു. ഈ ആവശ്യം കേന്ദ്ര ഗവണ്‍മെന്റ് നടപ്പാക്കിക്കഴിഞ്ഞുവെന്നും അദ്ദേഹം പറഞ്ഞു. നേരത്തേ, മറ്റു പ്രധാന ആയുധങ്ങള്‍ വാങ്ങുന്നതിലും ഇത്തരത്തില്‍ താമസമുണ്ടായിട്ടുണ്ടെന്ന് പ്രധാനമന്ത്രി പറഞ്ഞു. ഈ ഘട്ടത്തില്‍ റഫേല്‍ യുദ്ധവിമാനങ്ങളെക്കുറിച്ചു സൂചിപ്പിച്ച അദ്ദേഹം, കേന്ദ്ര ഗവണ്‍മെന്റിന്റെ ശ്രമഫലമായി ഇവ ഏതാനും മാസങ്ങള്‍ക്കകം വ്യോമസേനയ്ക്കു ലഭ്യമാകുമെന്നു വ്യക്തമാക്കി. നടപ്പാക്കുന്നതില്‍ തടസ്സം നിലനില്‍ക്കുന്ന അമേഠിയിലെ മറ്റു വികസന പദ്ധതികളെപ്പറ്റിയും പ്രധാനമന്ത്രി പരാമര്‍ശിച്ചു. തടസ്സങ്ങള്‍ നീക്കിയെന്നും അതോടെ പദ്ധതികള്‍ നടപ്പാക്കപ്പെടുമെന്നും അതുവഴി ജനങ്ങള്‍ക്കു തൊഴില്‍ ലഭിക്കുമെന്നും അദ്ദേഹം വിശദീകരിച്ചു. പിഎം ആവാസ് യോജന, ഉജ്വല യോജന, സൗഭാഗ്യ യോജന, ശൗചാലയ നിര്‍മാണം തുടങ്ങിയ പദ്ധതികള്‍ നടപ്പാക്കപ്പെടുന്നത് അമേഠിയില്‍ ജനജീവിതം സുഗമമാക്കുന്നുവെന്നു പ്രധാനമന്ത്രി ചൂണ്ടിക്കാട്ടി. കേന്ദ്ര ഗവണ്‍മെന്റ് ദരിദ്രരെ ശാക്തീകരിക്കുന്നുവെന്നും ദാരിദ്ര്യത്തില്‍നിന്നു മുക്തരാവാന്‍ അവരെ സഹായിക്കുന്നുവെന്നും അദ്ദേഹം പറഞ്ഞു. സമാനമായി കര്‍ഷകരും ശാക്തീകരിക്കപ്പെടുന്നുണ്ടെന്നു ശ്രീ. നരേന്ദ്ര മോദി വ്യക്തമാക്കി. പിഎം കിസാന്‍ നിധിയെക്കുറിച്ച് അദ്ദേഹം പരാമര്‍ശിച്ചു. ഈ പദ്ധതി വഴി അടുത്ത പത്തു വര്‍ഷത്തിനകം 7.5 ലക്ഷം കോടി രൂപ കര്‍ഷകരിലേക്ക് എത്തുമെന്നു പ്രധാനമന്ത്രി പറഞ്ഞു.
വിദേശത്ത് തന്ത്രപ്രധാന അടിസ്ഥാനസൗകര്യ പദ്ധതികള്‍ക്ക് ശ്രമിക്കുന്ന ഇന്ത്യന്‍ കമ്പനികള്‍ക്ക് സഹായം

വിദേശ രാജ്യങ്ങളിലെ തന്ത്രപ്രധാനമായ അടിസ്ഥാനസൗകര്യ വികസന പദ്ധതികള്‍ക്കായി ശ്രമിക്കുന്ന ഇന്ത്യന്‍ കമ്പനികള്‍ക്ക് ധനസഹായം നല്‍കാന്‍ എക്‌സിം ബാങ്കിനെ പ്രാപ്തമാക്കുന്ന പദ്ധതിക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. വിദേശത്തെ വലിയ പദ്ധതികള്‍ക്കായുള്ള ലേലത്തില്‍ പങ്കെടുക്കാന്‍ ഇത് ഇന്ത്യന്‍ കമ്പനികളെ സഹായിക്കും. വായ്പാ തിരിച്ചടവിന്റെ കാര്യത്തില്‍ വിദേശ ഗവണ്‍മെന്റ് ഉറപ്പ് നല്‍കണം. പദ്ധതിയുടെ തന്ത്രപരമായ പ്രാധാന്യം കേന്ദ്ര സാമ്പത്തിക വകുപ്പ് സെക്രട്ടറി അധ്യക്ഷനായ ഒരു സമിതി തീരുമാനിക്കും. ധനവിനിയോഗ വകുപ്പ്, വിദേശകാര്യ മന്ത്രാലയം, വ്യവസായ പ്രോത്സാഹന, നയ വകുപ്പ്, വാണിജ്യ വകുപ്പ്, സാമ്പത്തിക സേവന വകുപ്പ്, കേന്ദ്ര ആഭ്യന്തര മന്ത്രാലയം തുടങ്ങിയവയില്‍ നിന്നുള്ള അംഗങ്ങളും സമിതിയിലുണ്ടാകും. ഉപ ദേശീയ സുരക്ഷാ ഉപദേഷ്ടാവും സമിതിയില്‍ അംഗമാകും.
2001 ലെ പാർലമെന്റ് ആക്രമണത്തിലെ രക്തസാക്ഷികൾക്ക് പ്രധാനമന്ത്രി ആദരാഞ്ജലികൾ അർപ്പിച്ചു

2001 ലെ പാർലമെന്റ് ആക്രമണത്തിൽ ഡ്യൂട്ടിക്കിടെ വീരമൃത്യു വരിച്ച എല്ലാ സുരക്ഷാ ഉദ്യോഗസ്ഥർക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "2001-ലെ പാർലമെന്റ് ആക്രമണ വേളയിൽ ഡ്യൂട്ടിയിലിരിക്കെ വീരമൃത്യു വരിച്ച എല്ലാ സുരക്ഷാ ഉദ്യോഗസ്ഥർക്കും ഞാൻ ആദരാഞ്ജലികൾ അർപ്പിക്കുന്നു. രാഷ്ട്രത്തിനായുള്ള അവരുടെ സേവനവും പരമോന്നത ത്യാഗവും ഓരോ പൗരനെയും പ്രചോദിപ്പിക്കുന്നു."